钦定古今图书集成/明伦汇编/家范典/第049卷 > 唐杜氏通典 > 《为庶子后为庶祖母服议》
## 钦定古今图书集成/明伦汇编/家范典/第049卷 > 唐杜氏通典 > 《为庶子后为庶祖母服议》

晋王冀《答刘系之问》云：“凡不继大宗而立后，及为后
而不为所后制服，皆非礼也。然据已为后，则不得不
从为后之制。若庶子立后，不继祖宗，己服无重可传，
亦何居而不服？庶子若先受重承事，则制有疑，谓当
与庶祖母同。”宋庾蔚之谓：“所后父若承祖后，则己不
得服庶祖母也。父不承重，己得为庶祖母一周。庶无”
传祭，故“不三年也。”